οργανωση+υπολογιστικων+συστηματων

=Οργανωση υπολογιστικων συστηματων=

Κάθε **υπολογιστικό σύστημα** αποτελείται από το υλικό (hardware) και το λογισμικό(software).Το **υλικό (hardware)** του υπολογιστή είναι το σύνολο των συσκευών που απαρτίζουν το υπολογιστικό σύστημα.Το υλικό λοιπόν περιλαμβάνει τα ολοκληρωμένα κυκλώματα του υπολογιστή, τους δίσκους, τους εκτυπωτές, την οθόνη κλπ.Το **λογισμικό (software)** ορίζεται ως το σύνολο των προγραμμάτων, τα οποία μπορούν να εκτελεσθούν από το υπολογιστικό σύστημα.Αν και τα προγράμματα μπορεί να είναι αποθηκευμένα σε μέσα όπως οι δίσκοι, εντούτοις το λογισμικό δεν ταυτίζεται με τα μέσα αυτά, αλλά με τις εντολές που είναι αποθηκευμένες στα μέσα και συνιστούν τα προγράμματα.Το λογισμικό αποτελείται από το //λογισμικό του συστήματος// (system software) και το //λογισμικό των εφαρμογών// (application software). Το λογισμικό του συστήματος (το μεγαλύτερο μέρος του οποίου είναι το λειτουργικό σύστημα) λειτουργεί ως σύνδεσμος ανάμεσα στο //χρήστη και στο υλικό//, με **σκοπό** τη διευκόλυνση του χρήστη και την αποδοτικότερη λειτουργία του υπολογιστικού συστήματος.

//ΥΠΟΛΟΓΙΣΤΙΚΟ ΣΥΣΤΗΜΑ// > σύστηματος Προγράμματα εφαρμογών)
 * **//ΥΛΙΚΟ//**(Ολοκληρωμένα κυκλώματα Δίσκοι Εκτυπωτές Οθόνη Πληκτρολόγιο)
 * **//ΛΟΓΙΣΜΙΚΟ//** (Λογισμικό

Το //λογισμικό των εφαρμογών// είναι τα προγράμματα που γράφονται για να καλύψουν τις ειδικές ανάγκες των χρηστών και καθορίζουν τον //τρόπο// που θα χρησιμοποιηθεί ο υπολογιστής για την επίλυση συγκεκριμένων υπολογιστικών προβλημάτων.